
	№
	Организация/
потребител
(вкл. начина на получаване на предложението)
	Бележки и предложения
	Приети/
неприети
	Мотиви

	1. 
	Земеделска коооперация „Зора“ – село Павел
инж. Илия Илиев
(становище № 39-2 от 11 февруари 2025 г.)
	Настоящото писмо съдържа няколко раздела както следва:
	
	

	
	
	Раздел А относно проекта на Наредба за условията и реда за предоставяне на спешна финансова помощ на земеделски стопани, отглеждащи царевица за зърно.
Предложението ми е да се скъсят сроковете за помощта. С един месец да се скъси помощта от ЕС до 31.03.2025 г. и от българския бюджет до 14.05.2025 г. Мотивите са, че наредбата е наречена спешна и парите са необходими сега.
	Не се приема
	В проекта на наредба са предвидени крайни срокове за изплащане на помощта в съответствие с разпоредбите на член 1, параграф 6 и параграф 8 от Регламент за изпълнение (ЕС) 2024/2675 на Комисията. Тяхната продължителност и съответна дата на изтичане са определени при максимално скъсени срокове за провеждане на прием на зявления и тяхното разглеждане, вкл. извършване на задължителни административни проверки с оглед преценка за допустимост.

	
	
	Раздел Б относно разпределение на субсидиите.
Тъй като се дават данни, че 80 процента от субсидиите се вземат от 20 процента от земеделците, което означава малките бенифициенти вземат много малка част от субсидиите. В миналогодишното разпределение на субсидиите, поради обстановката в Украйна беше записано правилото, че земеделци с обработваема площ до 3 хил. дка получават 20 лв./дка, от 3 до10 хил. дка – 10 лв./дка и над 10 хил. дка – 5лв./дка. Общо взето всички засегнати лица бяха съгласни, като подчертавам, че най-много да се дадат на най-малките. Така дадените субсидии бяха в пропорция 4/7, 2/7 и 1/7 за съответната група, което прави в проценти 57,29 и 14. Това съотношение е по-неблагопиятно от моето предложение, което е 40% от субсидиите да се дадат на тези 80% от фирмите които вземаха 20% (вероятно до З хил. дка). Останалите 60% за другите (може да бъде приложено диференциация). В помощ на моето предложение е и статистиката за Европейския съюз, че 90% от предпиятията са малки. На тях трябва да се увеличи подпомагането за да не фалират, не уволняват работници, да са стабилни и да натрупат резерв за по-неблагопиятни стопански години.
	Не се приема
	Няма отношение към публикувания за обществена консултация проект на нормативен акт.

	
	
	Раздел В относно наем/аренда на ниви. Рентата, която се дава не отговаря на реалната печалба на фирмите, при лоша стопанска година. Големите земеделски производители имат много собствена земя и работят в много землища. По тъкъв начин се появява изкривяване на пазара и може да се прехвърля печалбата от едно землище на друго. Също така се прехвърля от собствените ниви печалбата и рентата, за да се покрие наема на наетите ниви, без да се натоварва земеделеца. От практиката се доказва че максималната рента не трябва да бъде по-голяма от 50 до 60 лв./дка за България (справка Филип Ромбаут – изпълнителен директор на „Агрополихим“ АД, който съобщава че рентата във Франция е 50 лева). В Западна Европа въпросът е решен и остава да се приложи и адаптира за България. Разковничето за решаване на въпроса е всички земеделци в едно населено място да дават една и съща рента, да не се лакомят за още ниви като сами надигат рентата и противоречат на предното. И да няма активно набиране на ниви, което води да повишаване над 60 лева. Този въпрос трябва да се приложи за цялата страна, като се приложат и други принципи централно от Министерство на земеделието и храните, защото безконтролно вдигане на рентата води до фалити, което не е целта. Целта е стабилизиране на фирмите, изплащане на ренти и натрупване на средства във фонд резервен, фонд за закупуване на активи и спонсориране на други дейности. Освен това всеки договор трябва да съдържа клауза за намаляване на рентата при нисък добив от неблагоприятни климатични условия и форсмажорни обстоятелства. Целта на лимитиране е да се получат резерви за покриване евентуални загуби от текущата година. Начина на контролиране на наема може да е, като се отчитат реалните приходи с фактури и реалните декари (собствени и наети) и след отделяне средства за фондовете. В реални условия, за да се стабилизират земеделците и да няма движение на ниви, трябва да няма активно търсене със завишаване на наема и всички бенифициенти да определят еднаква рента. Там където големите фирми са монополисти, те държат ниски наеми и оставащата печалба може да бъде преразпределена в други места.
	Не се приема
	Няма отношение към публикувания за обществена консултация проект на нормативен акт.

	
	
	Раздел Г включва два въпроса:
	
	

	
	
	1 .Ще има ли Украинска помощ през 2025 г.?
	Не се приема
	Няма отношение към публикувания за обществена консултация проект на нормативен акт.

	
	
	2. При среща на земеделци с представители на МЗХ през 2024 г. беше казано, че ще се изравняват постепенно субсидиите в България спрямо тези в ЕС, като се вдигат с 10% на година до пълно изравняване. Ще се случи ли това?
	Не се приема
	Няма отношение към публикувания за обществена консултация проект на нормативен акт.

	2. 
	Държавен фонд „Земеделие“
(становище № 91-12 от 12 февруари 2025 г.)
	Във връзка с обявен за обществено обсъждане проект на Наредба за условията и реда за предоставяне на спешна финансова помощ на земеделски стопани, отглеждащи царевица за зърно, Ви информираме следното:
	
	

	
	
	Съгласно чл. 6, ал. 1, т. 6 от проекта на горецитираната наредба, недопустими за подпомагане са кандидати, които са получили подпомагане за площи с царевица за зърно за неблагоприятни климатични събития, настъпили през 2024 г. по „Държавна помощ за компенсиране на щетите по земеделските култури, причинени от неблагоприятни климатични събития, които могат да бъдат приравнени на природно бедствие“ с номер SA.104672 (2022/N) – за размера на съответните площи.
	
	

	
	
	След направени справки в регистрите на ДФЗ и МЗХ, поддържани по отношение прилагането на държавната помощ, се установи, че е невъзможно еднозначно да се определи вида на царевицата – за зърно или силажна, съгласно съставените протоколи за констатиране на щетите по земеделските култури, причинени от неблагоприятни климатични събития, които могат да бъдат приравнени на природно бедствие.
	
	

	
	
	Предвид гореизложеното и с цел коректното определяне допустимостта на кандидатите, предлагаме конкретизирането на обхвата на помощта царевица „за зърно“ да отпадне.
	Приема се
	

	3. 
	Национален Съюз на Говедовъдите в България
инж. Димитър Зоров – председател
(становище № 62-53 от 17 февруари 2025 г.)
	Във връзка с помощ за компенсиране на щетите по земеделските култури, причинени от неблагоприятните климатични събития, които могат да бъдат приравнени на природни бедствия, от Националния съюз на говедовъдите в България предлагаме за подпомагане да бъдат включени, освен площите за производство на царевица за зърно, и тези, които са предназначени за производство на силаж.
	Приема се
	

	
	
	Царевичния силаж е най-важната част от дажбата на кравите и най-вече при тези за производство на мляко. Няма ли достатъчно качествен силаж, няма и мляко. Ясно е, че отражението ще бъде финансово за фермерите и е необходимо да получат помощ за компенсиране отчасти загубите им.
Нашето предложениe е подпомагането да важи, както за царевица за зърно, така и за царевица за силаж.

